stanford-oval/wikipedia huggingface dataset:
ฟองน้ำ
การจำแนกหมวดหมู่

ฟองน้ำนั้นสามารถจำแนกให้เป็นหมวดหมู่ได้โดยการสังเกตลักษณะของขวากที่แตกต่างกัน ได้เป็น 3 ชั้น (class) ดังนี้
ชั้นคัลคาเรีย (Calcarea) หรือ ฟองน้ำหินปูน ซึ่งมีขวากเป็นหินปูนรูปร่างคล้ายเข็มสามหรือสี่แฉก ฟองน้ำชนิดนี้มีลักษณะแข็งเปราะ ได้แก่ ฟองน้ำแจกัน (Scypha)
ชั้นเฮแซกทินเนลลิดา (Hexactinellida) หรือ ฟองน้ำแก้ว คือฟองน้ำหกแฉก ขวากมีองค์ประกอบเป็นซิลิกาซึ่งมีโครงสร้างสานกันเป็นตาข่าย มีรูปร่างคล้ายแจกันและมีสีสันสวยงาม ฟองน้ำชนิดนี้อาศัยอยู่ในทะเลบริเวณน้ำลึก ได้แก่ กระเช้าดอกไม้วีนัส (Venus Flower Basket) หรือฟองน้ำสายพันธุ์ยูเพลคเทลลา (Euplactella)
ชั้นเดโมสปอนเจีย (Demospongiae) เป็นฟองน้ำที่มีลักษณะอ่อนนุ่ม ขวากมีองค์ประกอบเป็นเส้นใยที่เป็นสารจำพวกสเกลอโรโปรตีน หรือบางชนิดอาจเป็นซิลิกาผสมใยโปรตีน ไม่มีหินปูนเป็นองค์ประกอบ ฟองน้ำจำพวกนี้อาศัยอยู่ในทะเล และมีสีสันสวยงามได้แก่ ฟองน้ำถูตัว, (Spongia) ฟองน้ำดอกเห็ด, (Pterion) และฟองน้ำจืด (Spongilla)
เชิงอรรถ

↑  เป็นชื่อที่มักพบในหนังสือเรียนและอินเทอร์เน็ต แต่ Porifera ออกเสียงตามสัทอักษรสากลว่า /pəˈrɪfərə/ เพอ-ริ-เฟอ-เรอ
ฟันเฮาส์

ฟันเฮาส์ (อังกฤษ: Funhouse) คือ สตูดิโออัลบั้มลำดับที่ 5 ของพิงก์ศิลปินเพลงป๊อปชาวอเมริกัน ออกจำหน่ายเมื่อวันที่ 24 ตุลาคม พ.ศ. 2551
มีซิงเกิลอันดับ 1 ในบิลบอร์ด ฮอท 100 คือ So What
ฟังก์ชันเมอบีอุส

ฟังก์ชันเมอบีอุส (อังกฤษ: Möbius function) คลาสสสิก μ(n) เป็นฟังก์ชันเชิงการคูณสำคัญในทฤษฎีจำนวนและคณิตศาสตร์เชิงการจัด นักคณิตศาสตร์ชาวเยอรมัน ออกุส เฟอร์ดีนันด์ เมอบีอุสเป็นผู้ริเริ่มในปี 1832 เป็นกรรีพิเศษของวัตถุทั่วไปกว่าในคณิตศาสตร์เชิงการจัด
บทนิยาม

สำหรับจำนวนเต็มใด ๆ n นิยาม μ(n) ว่าเป็นผลรวมของ รากที่ n ปฐมฐานของ 1 มีค่าใน {−1, แม่แบบ:Num, แม่แบบ:Num} ขึ้นอยู่กับการแยกตัวประกอบของ n เป็นตัวประกอบเฉพาะ
μ(n) = −1 ถ้า n เป็นจำนวนเต็มบวกสแควร์ฟรี (square-free) ที่มีจำนวนตัวประกอบเฉพาะคู่
μ(n) = −1 ถ้า n เป็นจำนวนเต็มบวกสแควร์ฟรีที่มีจำนวนตัวประกอบเฉพาะคี่
μ(n) = −0 ถ้า n มีตัวประกอบเฉพาะกำลังสอง
ฟังก์ชันเมอบีอุสสามารถแสดงอีกอย่างได้เป็น
โดยที่ δω(n)Ω(n) เป็น โครเนกเกอร์เดลตา, λ(n) เป็น ฟังก์ชันอูลวิลล์, ω(n) เป็นจำนวนตัวหารเฉพาะไม่ซ้ำกันของ n, และ Ω(n) เป็นจำนวนตัวประกอบเฉพาะของ n, ที่นับด้วยภาวะรากซ้ำ
ค่าของ μ(n) สำหรับจำนวนบวก 30 จำนวนแรก (ลำดับ  A008683) ได้แก่
| n | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| μ(n) | 1 | −1 | −1 | 0 | −1 | 1 | −1 | 0 | 0 | 1 |
| n | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- |
| μ(n) | −1 | 0 | −1 | 1 | 1 | 0 | −1 | 0 | −1 | 0 |
| n | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- |
| μ(n) | 1 | 1 | −1 | 0 | 0 | 1 | 0 | 0 | −1 | −1 |
50 ค่าแรกของฟังก์ชันลงจุดได้ด้านล่าง
The 50 first values of μ(n)
ฟังใจ

สำหรับเห็ดรา (fungi) ดูที่ เห็ดรา
| --- | --- |

ภาพจับหน้าจอแอปพลิเคชันฟังใจบนระบบปฏิบัติการแอนดรอยด์
ประเภท: บริษัทเอกชน/สตาร์ทอัป
วันที่ก่อตั้ง: พ.ศ. 2557 กรุงเทพมหานคร, ประเทศไทย
สำนักงานใหญ่: บริษัท ฟังใจ จำกัด 68/1 ซอยพหลโยธิน 4 ถนนพหลโยธิน แขวงสามเสนใน เขตพญาไท กรุงเทพมหานคร, ประเทศไทย
พื้นที่ให้บริการ:  ประเทศไทย    ประเทศอินโดนีเซีย
ผู้ก่อตั้ง: ศรัณย์ ภิญญรัตน์ 
บริการ: สตรีมเพลง
ลูกจ้าง: 50 
คำขวัญ: อาณาจักรเพลงไทย ฟังได้ไม่จำกัด
เว็บไซต์: www.fungjai.com
ประเภทเว็บ: สตรีมมิงเพลง / ชุมชนดนตรี
ภาษาที่มี:   ภาษาไทย   ภาษาอังกฤษ   ภาษาอินโดนีเซีย 
เปิดตัว: พ.ศ. 2557
ฟังใจ (อังกฤษ: Fungjai)  เป็นบริการสตรีมเพลงโดยไม่เสียค่าใช้จ่าย สัญชาติไทย เปิดให้บริการตั้งแต่ปี พ.ศ. 2557 โดยสตาร์ทอัป บริษัทฟังใจ จำกัด ปัจจุบันฟังใจประกอบด้วยบริการทางดนตรีอื่น ๆ เช่น นิตยสารดนตรี คอนเสิร์ต และการสัมมนาทางดนตรี เป็นต้น โดยฟังใจเป็นบริการสตรีมเพลงที่แตกต่างจากสตรีมเพลงอื่น ๆ ที่การสนับสนุนดนตรีนอกกระแส (ดนตรีอินดี้) และศิลปินใหม่ที่เน้นแนวดนตรีนอกกระแสเป็นหลัก
บริการ

Fungjai บริการสตรีมดนตรีโดยไม่เสียค่าใช้จ่าย ปัจจุบันมีให้บริการผ่านเว็บไซต์ และแอปพลิเคชันบนระบบปฏิบัติการแอนดรอยด์ และ ไอโอเอส มีให้บริการในพื้นที่ประเทศไทย และประเทศอินโดนีเซีย
Fungjaizine หรือ ฟังใจซีน นิตยสารดนตรีและความรู้เชิงวิชาการเกี่ยวกับดนตรี รูปแบบออนไลน์
ออร์แกไนเซอร์คอนเสิร์ต
คอนเสิร์ตประจำปี เห็ดสด คอนเสิร์ตอื่น ๆ ของฟังใจเช่น ฟังใจมัน, ฟังใจบอเดอร์เลส, ฟังใจครอสส์เพลย์
รับจัดคอนเสิร์ตให้หน่วยงานอื่น ๆ เช่นคอนเสิร์ต Tiger Jams
เห็ด Young โครงการสัมมนาและเวิร์กช็อปดนตรี
Lensod.com หรือ เล่นสด ดอตคอม เป็นแพล็ตฟอร์มสำหรับค้นหาและจ้างนักดนตรีแสดงในงานส่วนบุคคล
Malama Collective หรือ มาลามา คอลเลคทีฟ เป็นวิสาหกิจชุมชนนักดนตรีภายใต้แนวคิดสร้างชุมชนที่สมาชิกสามารถช่วยเหลือซึ่งกันและกันตามสายงานที่ถนัด โดยตั้งเป้าหมายว่าจะพัฒนาเป็นสหกรณ์หรือสหภาพนักดนตรี
ฟังก์ชันทั่วถึง

ฟังก์ชันทั่วถึง
ในทางคณิตศาสตร์ ฟังก์ชัน f  จากเซต X ไปหาเซต Y เป็นฟังก์ชันทั่วถึง (อังกฤษ: surjective function, surjection) เมื่อเรนจ์กับโคโดเมนของ f เป็นเซตเดียวกัน นั่นคือ f มีสมบัติว่าสำหรับทุกสมาชิก y ใน Y มี x ใน X ที่ f(x) = y ซึ่งสำหรับ y แต่ละตัวอาจมี x หลายตัวก็ได้ (แต่ถ้ามี x เพียงตัวเดียวสำหรับ y ทุกตัว f จะเป็นฟังก์ชันหนึ่งต่อหนึ่งทั่วถึง)
นิยามของฟังก์ชันทั่วถึงอาจเขียนเป็นสัญลักษณ์ว่า
\forall y\in Y,\exists x\in X,f(x)=y
ตัวอย่าง

สำหรับเซต X ใด ๆ กำหนดฟังก์ชันเอกลักษณ์ idx จาก X ไปยัง X นิยามโดย idx (x) = x ฟังก์ชันนี้เป็นฟังก์ชันทั่วถึง
ฟังก์ชัน f : Z → {0,1} นิยามโดย f(n) = n mod 2 (นั่นคือ ฟังก์ชันที่แสดงภาวะคู่หรือคี่ของจำนวนเต็ม) เป็นฟังก์ชันทั่วถึง
ฟังก์ชัน f : R → R นิยามโดย f(x) = 2x + 1 เป็นฟังก์ชันทั่วถึง เพราะสำหรับ y ใด ๆ ใน R x = (y - 1)/2 เป็นจำนวนจริงที่ทำให้ f(x) = y
ฟังก์ชัน f : R → R นิยามโดย f(x) = x3 − 3x  เป็นฟังก์ชันทั่วถึง แต่ไม่เป็นฟังก์ชันหนึ่งต่อหนึ่ง เพราะสำหรับ −2 ≤ y ≤ 2 มี x หลายตัวที่ f(x) =  y เช่น f(-1) = f(2) = 2
ฟังก์ชันกำลังสอง g : R → R นิยามโดย g(x) = x2 ไม่เป็นฟังก์ชันทั่วถึง เพราะไม่มี x ที่ทำให้ g(x) = -1 แต่หากพิจารณาฟังก์ชัน g : R → R0+ ซึ่งมีโคโดเมนต่างกันแต่ใช้นิยามเดียวกันจะเป็นฟังก์ชันทั่วถึง
จากตัวอย่างด้านบน หากมีฟังก์ชัน f ใด ๆ เราสามารถสร้างฟังก์ชัน f* ที่ทั่วถึงและให้ค่าเดียวกับ f (นั่นคือ f(x) = f*(x))โดยการเปลี่ยนโคโดเมนให้ตรงกับเรนจ์ของ f
สมบัติ

ฟังก์ชันทั่วถึงมีอินเวอร์สขวา นั่นคือ ถ้า f : X → Y เป็นฟังก์ชันทั่วถึงแล้วจะมี g : Y  → X ที่ทำให้ f(g(y)) = y สำหรับทุก y ใน Y
ถ้า f : X → Y เป็นฟังก์ชันทั่วถึงแล้ว |Y| ≤ |X|
ถ้า g : X → Y และ f : Y → Z เป็นฟังก์ชันทั่วถึงแล้ว f o g เป็นฟังก์ชันทั่วถึง
ในทางกลับกันถ้า  f o g เป็นฟังก์ชันทั่วถึง แล้ว f เป็นฟังก์ชันทั่วถึง (แต่ g อาจไม่เป็น)
ฟอง

ฟองอากาศใน สระว่ายน้ำ
ฟองก๊าซ ใน น้ำอัดลม
ฟองก๊าซใน บ่อโคลนเดือด
ฟองก๊าซใน บ่อน้ำมันดิน
ฟองสบู่แข็ง จากการเป่าฟองสบู่ในบริเวณที่มีอุณหภูมิบรรยากาศต่ำกว่าจุดเยือกแข็งมาก ๆ
การเป่า(ฟอง)หมากฝรั่ง
ฟองที่เป็นตัวบ่งชี้ในระดับน้ำ
ฟอง (อังกฤษ: bubbles) เป็นก้อนกลมหรือทรงกลมขนาดเล็ก ของสารหนึ่งในอีกสารหนึ่ง โดยทั่วไปหมายถึง ก๊าซในของเหลว จึงมักเรียกว่า ฟองอากาศ ตามคำอธิบายของปรากฎการณ์มารันโกนี (Marangoni effect) ฟองอากาศอาจยังคงสภาพเหมือนเดิม แม้เมื่อลอยมาถึงพื้นผิวของสารที่มันแทรกตัวอยู่
ตัวอย่างทั่วไป

ฟอง มีให้เห็นหลายแห่งในชีวิตประจำวัน เช่น
ฟองที่เกิดจากการก่อตัวตกตะกอน  (nucleation) ขึ้นเองตามธรรมชาติของคาร์บอนไดออกไซด์ ที่อิ่มตัวยิ่งยวดในน้ำอัดลม
ฟองของไอน้ำ ในน้ำเดือด
เมื่ออากาศ ผสมลงในน้ำที่อยู่ในสภาพปั่นป่วน เช่นกระแสน้ำใต้น้ำตก
ทะเลโฟม ซึ่งเป็นปรากฎการณ์ที่เกิดขึ้นโดยสภาพปั่นป่วนของน้ำทะเล โดยเฉพาะอย่างยิ่งเมื่อมีสารอินทรีย์โปรตีนลิกนินและไขมันที่ละลายในความเข้มข้นสูงกว่า จากแหล่งต่าง ๆ เช่น การสลายตัวนอกชายฝั่งของสาหร่ายสารประกอบเหล่านี้สามารถทำหน้าที่เป็นสารลดแรงตึงผิวหรือสารทำให้เกิดฟอง
ฟองสบู่
ฟองก๊าซ ที่เป็นผลของปฏิกิริยาทางเคมี เช่น เบกกิ้งโซดา รวมกับ น้ำส้มสายชู
ฟองของก๊าซที่ติดอยู่ในเนื้อแก้วระหว่างการผลิต
ฟองที่เป็นตัวบ่งชี้ในระดับน้ำ (precision level หรือ spirit level หรือ bubble level) — อุปกรณ์ที่ใช้สำหรับการวัดระดับความเอียงของระนาบ
ฟิสิกส์และเคมี

ฟองก่อตัวและรวมตัวกันเป็นรูปทรงกลม เนื่องจากรูปร่างเหล่านั้นอยู่ในสถานะพลังงานที่ต่ำกว่า สำหรับคำอธิบายทางฟิสิกส์และเคมี โปรดดู การก่อตัวตกตะกอน  (nucleation)
ฟิสิกส์และเคมี > ลักษณะ

ฟองอากาศ สามารถมองเห็นได้เนื่องจากมี ดัชนีการหักเหของแสง (RI) ที่แตกต่างจากสารโดยรอบ ตัวอย่างเช่น RI ของอากาศมีค่าประมาณ 1.0003 และ RI ของน้ำอยู่ที่ประมาณ 1.333 กฎของสเนลล์ อธิบายว่าการเปลี่ยนทิศทางคลื่นแม่เหล็กไฟฟ้าที่ส่วนต่อประสานระหว่างสองตัวกลางที่มีค่า RI ต่างกัน ดังนั้นจึงสามารถระบุฟองอากาศได้จากการหักเหของแสง และการสะท้อนกลับหมดของแสง แม้ว่าตัวกลางที่ถูกแช่และในน้ำจะมีความโปร่งใสก็ตาม
คำอธิบายข้างต้นอธิบายเฉพาะฟองของสื่อหนึ่งที่จมอยู่ในตัวกลางอื่นเท่านั้น (เช่น ฟองก๊าซในน้ำอัดลม) ปริมาตรของฟองเมมเบรน (เช่นฟองสบู่) จะไม่บิดเบือนแสงมากนักและสามารถมองเห็นฟองเมมเบรนเนื่องจากการแทรกสอดในฟิล์มบาง (thin-film diffraction) และการสะท้อนแสงสมบูรณ์ (specular reflection)
ฟิสิกส์และเคมี > การประยุกต์ใช้งาน

การก่อตัวตกตะกอน (nucleation) สามารถเกิดขึ้นได้โดยเจตนาเช่น การสร้าง bubblegram ในของแข็ง
ในการถ่ายภาพอัลตราซาวนด์ทางการแพทย์จะใช้ฟองอากาศห่อหุ้มขนาดเล็กที่เรียกว่า คอนทราสต์เอเจนต์ เพื่อเพิ่มความคมชัด
ในการพิมพ์แบบอิงค์เจ็ท ฟองไอของน้ำหมึกเป็นตัวกระตุ้น บางครั้งใช้เป็นตัวกระตุ้นให้ทำงานในงานไมโครฟลูอิดิกส์ อื่น ๆ ได้แก่ ในงานอณูชีววิทยา เช่น การวิเคราะห์ดีเอ็นเอ
การสลายตัวอย่างรุนแรงของฟองอากาศ (โพรงอากาศ) ใกล้พื้นผิวที่เป็นของแข็ง และผลของการเกิดไอพ่นปะทะ (การย้อยกลับของกระแสก๊าซหรือของเหลวที่พ่นออกมาอย่างรวดเร็วก่อนหน้า) ที่เกิดขึ้นนำไปใช้เป็นกลไกของการทำความสะอาดด้วยคลื่นเสียงความถี่สูง ปรากฎการณ์เดียวกันนี้ในขนาดที่ใหญ่กว่าใช้ในอาวุธระเบิดแบบวิ่งเข้าหาเป้า เช่น บาซูก้า และตอร์ปิโด กุ้งดีดขันยังใช้ผลของฟอง (โพรง) ที่ยุบตัวเป็นอาวุธ ผลเดียวกันนี้ใช้ในการรักษานิ่วในไตซึ่งเรียกว่าการใช้คลื่นเสียงนอกกายสลายนิ่ว (extracorporeal shock wave lithotripsy, ESWL) สัตว์เลี้ยงลูกด้วยนมในทะเลเช่น โลมา และ วาฬ ใช้ฟองอากาศเพื่อความบันเทิงหรือเป็นเครื่องมือช่วยล่าเหยื่อ เครื่องเติมอากาศ (aerator) ใช้หลักการนี้โดยทำให้เกิดการสลายตัวของก๊าซในของเหลว โดยการฉีดฟองอากาศซึ่งเพิ่มแรงดันของน้ำในขณะที่ใช้ปริมาณน้ำลดลง
วิศวกรเคมี และ วิศวกรโลหการ อาศัยฟองอากาศในการปฏิบัติงาน เช่นการกลั่น การดูดซับ การลอยตัว และการทำแห้งแบบพ่นฝอย กระบวนการที่ซับซ้อนเหล่านี้มักต้องคำนึงถึง มวล การถ่ายเทความร้อน และการสร้างโดยการจำลองแบบจากหลักพลศาสตร์ของไหล
ตุ่นจมูกดาว และหนูผี สามารถดมกลิ่นใต้น้ำได้โดยหายใจเข้าทางรูจมูกอย่างรวดเร็วและทำให้เกิดฟอง
ฟิสิกส์และเคมี > การไหลเป็นจังหวะ

เมื่อฟองอากาศถูกรบกวน (เช่น เมื่อฉีดฟองก๊าซใต้น้ำ) ผนังฟองจะสั่น ซึ่งมักสังเกตเห็นได้ยากจากการถูกบดบังของการวิรูปของทรงฟอง (การเสียรูปของฟอง) ที่เห็นได้ง่ายกว่าจากขนาดของปรากฏการณ์ที่มีขนาดใหญ่กว่ามาก องค์ประกอบของการแกว่งจะเปลี่ยนปริมาตรของฟอง (หมายถึงการไหลที่เป็นจังหวะ เช่น ชีพจร) ในกรณีควบคุมที่ไม่มีสนามเสียงจากภายนอกรบกวนจะทำให้เกิดความถี่ธรรมชาติของฟอง การไหลเป็นจังหวะเป็นองค์ประกอบที่สำคัญที่สุดในการแกว่ง (oscillation) จากการเปลี่ยนปริมาตรของก๊าซจะทำให้ความดันเปลี่ยนไปเป็น และนำไปสู่การเปล่งเสียงสะท้อน (emission of sound) ตามความถี่ธรรมชาติของฟอง สำหรับฟองอากาศในน้ำฟองอากาศขนาดใหญ่ (ในสภาวะความตึงผิวและการนำความร้อน ที่เล็กน้อย) จะผ่านการไหลเป็นจังหวะแบบอะเดียแบติก ซึ่งหมายความว่าจะไม่มีการถ่ายเทความร้อนจากของเหลวไปยังก๊าซหรือในทางกลับกัน ความถี่ธรรมชาติของฟองดังกล่าวถูกกำหนดโดยสมการ:
ตัวแปร :
\gamma  คือ อัตราส่วนความร้อนจำเพาะ ของก๊าซ
R_{0} คือ รัศมี ณ สภาวะคงตัว
p_{0} คือ ความดัน ณ สภาวะคงตัว (ความดันบรรยากาศ)
\rho  คือ ความหนาแน่นของมวล ของของเหลวโดยรอบ
สำหรับฟองอากาศในน้ำ ฟองอากาศขนาดเล็กกว่าจะผ่านการไหลเป็นจังหวะในกระบวนไอโซเทอร์มอล (กระบวนการเปลี่ยนแปลงที่อุณหภูมิคงที่ ความดันและปริมาตรจะเปลี่ยนไป) สมการที่สอดคล้องกันสำหรับฟองอากาศขนาดเล็กของแรงตึงผิว σ (ในสภาวะความหนืดของของเหลวมีเล็กน้อย) คือ
ฟองอากาศที่กลอกกลิ้งจากการติดอยู่ใต้ผิวน้ำ เป็นที่มาของเสียงของเหลวที่สำคัญ เช่น ฟองอากาศภายในข้อนิ้วของเราและเสียงของการหักข้อนิ้ว  หรือ เมื่อเม็ดฝน กระทบผิวน้ำ
สรีรวิทยาและการแพทย์

การบาดเจ็บจากการเกิดฟองและพองโตในเนื้อเยื่อของร่างกาย จากกลไกของโรคจากการลดความกดอากาศ หรือ โรคน้ำหนีบ (decompression sickness) ซึ่งเกิดขึ้นเมื่อเนื้อเยื่อต่าง ๆ ของร่างกายได้รับก๊าซเฉื่อย (ก๊าซไนโตรเจน) ภายใต้ความกดดัน (การดำน้ำของนักดำน้ำทั่วไปเป็นอากาศอัด) จนเกิดภาวะอิ่มตัวอย่างยิ่งยวด เมื่อมีการลดความกดดันอย่างรวดเร็ว (การดำขึ้นสู่ผิวน้ำ) เนื้อเยื่อจึงคายก๊าซไนโตรเจนที่เกินออกเกิดเป็นฟองอากาศ และเข้าสู่ระบบต่าง ๆ ของร่างกายรวมทั้งระบบการไหลเวียนของเส้นเลือด ฟองก๊าซเกิดขึ้นเกินกว่าความสามารถของร่างกายที่จะกำจัดได้ ทำให้เนื้อเยื่อและหลอดเลือดได้รับบาดเจ็บและเกิดการอักเสบจากการเบียดแทรก บีบกด จากฟองอากาศ หรือการขวางการไหลเวียนของหลอดเลือด เนื้อเยื่อเกิดการขาดเลือด และเกิดการอุดตันในส่วนต่าง ๆ ของร่างกาย
ภาวะฟองอากาศอุดหลอดเลือด สามารถเกิดขึ้นได้เมื่อฟองอากาศถูกนำเข้าสู่ระบบไหลเวียนโลหิต และฟองอากาศหลุดเข้าไปอยู่ในเส้นเลือดซึ่งมีขนาดเล็กเกินกว่าที่ฟองนั้นจะผ่านได้ ภายใต้ความแตกต่างของความดัน ภาวะฟองอากาศอุดหลอดเลือดอาจเกิดขึ้นจากการรักษาอาการโรคจากการลดความกดอากาศโดยการบำบัดด้วยแรงดันบรรยากาศสูง (hyperbaric exposure) หรือการบาดเจ็บจากการขยายมากเกินไปของปอด (การบาดเจ็บจากแรงกดดัน) หรือเกิดในระหว่างการฉีดเข้าหลอดเลือดดำ หรือระหว่างการผ่าตัด
ดูเพิ่ม

Sonoluminescence
โฟม
ฟัลคอน 9

| --- | --- |
ยานดรากอน ติดตั้งอยู่บนจรวดฟัลคอน 9 v1.1
หน้าที่: พาหนะขนส่งทางอวกาศ
ผู้ผลิต: สเปซเอ็กซ์
ประเทศ: สหรัฐ
ค่าใช้จ่ายต่อเที่ยวบิน:   ใหม่: US$62 million (2020),  ใช้ซ้ำ: US$50 million (2019) 
ขนาด
สูง: v1.1: 68.4 เมตร v1.0: 54.9 เมตร
เส้นผ่าศูนย์กลาง: 3.66 เมตร
มวล: v1.1 505,846 กิโลกรัม
จำนวนส่วนจรวด: 2
ความจุ
น้ำหนักบรรทุกสู่ LEO: v1.1: 13 ตัน (13,150 กก.)  v1.0: 10 ตัน (10,450 กก.)
น้ำหนักบรรทุกสู่ GEO: v1.1: 4.8 ตัน (4,850 กก.)  v1.0: 4.5 ตัน (4,540 กก.)
ประวัติการบิน
สถานะ: v1.1: ปลดประจำการ v1.0: ปลดประจำการ "'v. FT: ปลดประจำการ "'block 5:'" ใช้งานอยู่
จำนวนเที่ยวบิน: 16  (v1.1: 11, v1.0: 5)
สำเร็จ: 15  (v1.1: 11, v1.0: 4)
ล้มเหลวบางส่วน: 1 (v1.0)
เที่ยวบินแรก: v1.1: 29 กันยายน 2556  v1.0: 4 มิถุนายน 2553
จรวดส่วนแรก
เครื่องยนต์: v1.1: 9 x เมอร์ลิน 1ดี v1.0: 9 x เมอร์ลิน 1ซี
แรงขับ: v1.1: 5,885,000 นิวตัน  v1.0: 4,940,000 นิวตัน
เวลาเผาไหม้: v1.1: 180 วินาที  v1.0: 170 วินาที
เชื้อเพลิง: LOX/RP-1
จรวดส่วนสอง
เครื่องยนต์: v1.1: 1 x เมอร์ลิน แวคคุม (1ดี) v1.0: 1 x เมอร์ลิน แวคคุม (1ซี)
แรงขับ: v1.1: 801,000 นิวตัน  v1.0: 445,000 นิวตัน
เวลาเผาไหม้: v1.1: 375 วินาที  v1.0: 345 วินาที
เชื้อเพลิง: LOX/RP-1
ด ค ก
ฟัลคอน 9 (อังกฤษ: Falcon 9) เป็นชื่อตระกูลพาหนะขนส่งทางอวกาศที่ออกแบบและสร้างโดยสเปซเอ็กซ์ ซึ่งมีสำนักงานใหญ่อยู่ในเมืองฮาวทอร์น, แคลิฟอร์เนีย ตระกูลจรวดนี้ประกอบด้วยฟัลคอน 9 v1.0 และฟัลคอน 9 v1.1 ฟัลคอน 9 1.2 และ ฟัลคอน 9 block 5ทั้งสองส่วนของจรวด ขับดันโดยเครื่องยนต์จรวดที่ใช้ออกซิเจนเหลว และน้ำมันก๊าดแบบ RP-1 เป็นเชื้อเพลิง ฟัลคอน 9 รุ่นปัจจุบัน มีระวางบรรทุก 13,150 กิโลกรัมขึ้นสู่วงโคจรต่ำของโลก และ 4,850 กิโลกรัมขึ้นสู่วงโคจรค้างฟ้า จรวดทั้ง 3 แบบ มีประสิทธิภาพอยู่ในระดับกลางของระบบขนส่งอวกาศ
จรวดฟัลคอน 9 และยานดรากอนชนะข้อเสนอภารกิจขนส่งสัมภาระขึ้น/ลงจากสถานีอวกาศนานาชาติ ในชื่อภารกิจ Commercial Resupply Services (CRS) ภายใต้โครงการ Commercial Orbital Transportation Services (COTS) ของนาซา และได้เริ่มเที่ยวบินแรกของภารกิจดังกล่าวเมื่อเดือนตุลาคม พ.ศ. 2555 
จรวดฟัลคอนรุ่นแรก (v1.0) ทำการบินได้เพียง 5 เที่ยวบินเท่านั้น ก่อนจะปลดระวางไปเมื่อปี พ.ศ. 2556



โดยสเปซเอ็กซ์ใช้ฟัลคอน 9 v1.1 แทนรุ่นเดิม เริ่มทำการบินทดสอบในเดือนกันยายน พ.ศ. 2556 และจะใช้รูปแบบของรุ่น 1.1 นี้เป็นหลักในการพัฒนาพาหนะขนส่งทางอวกาศ ชื่อ ฟัลคอน เฮฟวี นอกจากนี้จรวดฟัลคอนยังสามารถขนส่งมนุษย์ไปยังสถานีอวกาศนานาชาติในสัญญา Commercial Crew Transportation Capability อีกด้วย และ สเปซเอ็กซ์ใช้ฟอลคอน 9 FT แทน
ฟัลคอน 9 บี1046

| Falcon 9 B1046 |
| --- | --- |
B1046 thrusting for the first time to power the Falcon 9 on the Bangabandhu-1 mission in May 2018
ประเภท: First stage of orbital rocket
ตระกูล: Falcon 9 Block 5
ผู้ผลิต: SpaceX
หมายเลขผลิต: B1046

ประวัติการบิน
การบินครั้งแรก: Bangabandhu-1 May 11, 2018
การบินครั้งสุดท้าย: Crew Dragon In-Flight Abort Test January 19, 2020
จำนวนการบิน: 4
ชะตา: Disintegrated in the last flight due to aerodynamic forces
 
Falcon 9 boosters← B1045B1047 →
ฟัลคอน 9 บี1046 (อังกฤษ: Falcon 9 B1046) เป็นบูสเตอร์ขั้นแรกของจรวด Falcon 9 ที่สามารถนำกลับมาใช้ใหม่ได้ซึ่งผลิตโดย SpaceX มันบินสี่ครั้งระหว่างปี ค.ศ. 2018 ถึง 2020 ก่อนที่จะแตกในระหว่างการทดสอบการยกเลิก Crew Dragon ที่ประสบความสำเร็จ นับเป็นการอัพเกรด Block 5 เป็น Falcon 9 ครั้งแรก
ฟอร์ด มอนดิโอ

| ฟอร์ด มอนดิโอ |
| --- | --- |

ภาพรวม
บริษัทผู้ผลิต: ฟอร์ดมอเตอร์
เริ่มผลิตเมื่อ: พ.ศ. 2536 - ปัจจุบัน
ตัวถังและช่วงล่าง
รูปแบบตัวถัง: ซีดาน 4 ประตู ลิฟต์แบค 5 ประตู สเตชันวากอน 5 ประตู
รุ่นที่คล้ายกัน: โตโยต้า โคโรน่า/คัมรี่ ฮอนด้า แอคคอร์ด นิสสัน เซฟิโร่/เทียน่า มาสด้า 626/6 มิตซูบิชิ กาแลนต์ ซูซูกิ คิซาชิ ซูบารุ เลกาซี ซีตรอง C5 เปอโยต์ 508 ฮุนได โซนาต้า เกีย ออพติมา
ระยะเหตุการณ์
รุ่นก่อนหน้า: Ford Sierra/Ford Scorpio (ยุโรป) Ford Tempo/Mercury Topaz (อเมริกาเหนือ) Ford Telstar (เอเชียและออสเตรเลีย)
ฟอร์ด มอนดิโอ (อังกฤษ: Ford Mondeo) เป็นรถยนต์นั่งขนาดกลางที่ผลิตโดยบริษัทฟอร์ดมอเตอร์ เริ่มผลิตตั้งแต่ พ.ศ. 2535 และมีจำหน่ายอยู่ทั่วโลก โดยมาแทนที่รถยนต์นั่งขนาดกลางรุ่นเก่า ฟอร์ด เซียรา (อังกฤษ: Ford Sierra) ซึ่งเลิกผลิตในปี พ.ศ. 2535 คำว่า "Mondeo" มาจากภาษาละตินที่แปลว่า โลก ฟอร์ด มอนดิโอ เป็นรถยนต์นั่งขนาดกลางที่ผลิตขึ้นสำหรับตลาดยุโรปเท่านั้น แต่เคยมีขายในตลาดเอเชีย รวมถึงประเทศไทย ซึ่งฟอร์ด มอนดิโอเคยมีขายในประเทศไทยเมื่อปี พ.ศ. 2537-2542 แต่ไม่ค่อยได้รับความนิยมมากนัก
ฟอร์ด มอนดิโอ มีวิวัฒนาการตามช่วงเวลาได้ 6 Generation (รุ่น) ดังนี้
รุ่นที่ 1 (พ.ศ. 2535-2539)

รุ่นที่ 1 ของฟอร์ด มอนดิโอ เริ่มผลิตในปี พ.ศ. 2535 และเริ่มจำหน่ายจริงในปี พ.ศ. 2536 มีตัวถัง 3 แบบ คือ ซีดาน 4 ประตู แฮทช์แบค 5 ประตู และสเตชันวากอน 5 ประตู โดยใช้ระบบขับเคลื่อนล้อหน้า ฟอร์ด มอนดิโอเป็นรถยนต์รุ่นที่มาแทนฟอร์ด เซียรา ในตลาดยุโรป และฟอร์ด เท็ลสตาร์ ในตลาดเอเชีย มีเครื่องยนต์หลายขนาด ตั้งแต่ 1.6 ,1.8 ,2.0 และ 2.5 ลิตร และใช้ชิ้นส่วนร่วมกับมาสด้า โครโนส
ในประเทศไทยได้มีการนำรุ่นนี้เข้ามาจำหน่ายอย่างเป็นทางการด้วย โดยเป็นรุ่นที่ 2 และรุ่นสุดท้ายที่จำหน่ายโดยตัวแทนจำหน่ายทั้ง 2 เจ้า คือนิวเอร่าและยนตรกิจ ในช่วงปี พ.ศ. 2538-2540 ซึ่งมีให้เห็นอยู่ไม่มากนัก
รุ่นที่ 2 (พ.ศ. 2539-2543)

รุ่นที่ 2 เริ่มผลิตในปี พ.ศ. 2539-2543 โดยเป็นรุ่นสุดท้ายที่มีจำหน่ายในประเทศไทย เนื่องจากไม่ได้รับความนิยมมากนัก เพราะเจ้าตลาดในขณะนั้น (โตโยต้า คัมรี่ ,ฮอนด้า แอคคอร์ด ,นิสสัน เซฟิโร่) เป็นรถยนต์ที่ได้รับความนิยมมากกว่า และภาพลักษณ์แบรนด์ดีกว่า (ในขณะนั้นฟอร์ดในไทยเพิ่งเริ่มก่อตั้ง) มีเครื่องยนต์ 4 ขนาดคือ 1.6 ,1.8 ,2.0 และ 2.5 ลิตร และมีตัวถังให้เลือก 3 แบบคือ ซีดาน 4 ประตู ,แฮทช์แบค 5 ประตู และสเตชันวากอน 5 ประตูตามเดิม
รุ่นที่ 3 (พ.ศ. 2543-2550)

รุ่นที่ 3 เริ่มผลิตในปี พ.ศ. 2543-2550 โดยรุ่นนี้ไม่มีจำหน่ายในประเทศไทยแล้ว มีเครื่องยนต์ให้เลือก 5 ขนาด คือ 1.8 ,2.0 ,2.2 ,2.5 และ 3.0 ลิตร โดยรุ่นนี้มีจำหน่ายใน ยุโรป ,เอเชีย ,บราซิล และเม็กซิโก โดยรุ่นนี้เป็นรุ่นสุดท้ายที่ใช้ชิ้นส่วนร่วมกับมาสด้า โครโนส
รุ่นที่ 4 (พ.ศ. 2550-2555)

รุ่นที่ 4 เริ่มผลิตในปี พ.ศ. 2550-2556 การออกแบบมอนดิโอรุ่นนี้ได้ถูกนำไปใช้ในการออกแบบ ฟอร์ด เอส-แม็กซ์ ,ฟอร์ด กาแล็กซี และวอลโว่ S80 ด้วย มีเครื่องยนต์ 6 ขนาดด้วยกัน คือ 1.6 ,1.8 ,2.0 ,2.2 ,2.3 และ 2.5 ลิตร มีระบบเกียร์ 4 รูปแบบ คือ เกียร์ธรรมดา 5 สปีด ,เกียร์ธรรมดา 6 สปีด ,เกียร์อัตโนมัติ 6 สปีด และเกียรอัตโนมัติพาวเวอร์ชิฟท์ 6 สปีด
รุ่นที่ 5 (พ.ศ. 2555-2565; CD391)

รุ่นที่ 5 เตรียมจะมีการเปิดตัวอย่างเป็นทางการในปี พ.ศ. 2556-2565 และได้ยุบรวมกับฟอร์ด ฟิวชั่น ซึ่งเป็นรถยนต์ขนาดกลางของฟอร์ดที่ทำตลาดในประเทศสหรัฐอเมริกา โดยได้นำไปโชว์ในงาน North American International Auto Show ก่อนในปี พ.ศ. 2555มีเครื่องยนต์ให้เลือกเพียง 4 ขนาด คือ 1.0 ,1.5 ,1.6 และ 2.0 ลิตรให้เลือกเท่านั้น และมีระบบเกียร์ 2 แบบให้เลือกคือ เกียร์ธรรมดา 6 สปีด และเกียร์อัตโนมัติพาวเวอร์ชิฟท์ 6 สปีด
รุ่นที่ 6 (พ.ศ. 2565-ปัจจุบัน)

ฟอร์ด มอนดิโอ รุ่นที่ 6
รุ่นที่ 6 เตรียมจะมีการเปิดตัวอย่างเป็นทางการในปี พ.ศ. 2565 Changan Ford ประเทศจีน ก็เปิดตัว Mondeo (หรือ Fusion ในตลาด US) ซึ่งถือเป็นเจเนอร์เรชั่นที่ 5 หลังจากที่รุ่นก่อนหน้าเปิดตัวไปตั้งแต่เมื่อปี 2012 โดยรุ่นใหม่นี้จะถูกออกแบบโดยดีไซน์ เซ็นเตอร์ที่สร้างขึ้นมาใหม่ในเมืองเซี่ยงไฮ้ เป็นการแสดงให้เห็นถึงความตั้งใจของ Ford ที่จะปั้นโมเดลนี้เพื่อตอบโจทย์ตลาดประเทศจีนโดยเฉพาะ ด้านขุมกำลัง ยังไม่มีรายละเอียดอย่างเป็นทางการออกมาในขณะนี้ แต่ถ้าสังเกตเพลทที่อยู่ด้านท้าย จะเห็นตัวเลข 245 ซึ่งคาดว่าจะเป็นขุมพลัง EcoBoost เครื่องยนต์เบนซิน 4 สูบ 2.0 ลิตร พร้อมระบบอัดอากาศ Turbocharger โดยอาจให้กำลังสูงสุด 245 แรงม้า ตามตัวเลขที่บอกใบ้เอาไว้ ทั้งนี้ ข้อมูลอย่างเป็นทางการและวันที่วางจำหน่ายจะถูกเปิดเผยหลังจากนี้ แต่คาดว่า Changan Ford จะพร้อมส่งมอบ Mondeo ใหม่ได้ในเร็วๆ นี้ โดยที่การทำตลาดในภูมิภาคอื่นๆ ยังคงรอการยืนยันอย่างเป็นทางการจาก Ford
ฟอร์ด มอนดิโอ รุ่นที่ 1
ฟอร์ด มอนดิโอ รุ่นที่ 2
ฟอร์ด มอนดิโอ รุ่นที่ 3
ฟอร์ด มอนดิโอ รุ่นที่ 4
ฟอร์ด มอนดิโอ รุ่นที่ 5
ฟัลคอน 1

| --- | --- |
Falcon 1 rocket
หน้าที่: Orbital launch vehicle
ผู้ผลิต: SpaceX
ประเทศ: United States
ต้นทุนโครงการ: US$90 million
ค่าใช้จ่ายต่อเที่ยวบิน: US$7 million
ขนาด
สูง: 21 m (68 ft)
เส้นผ่านศูนย์กลาง: 1.7 m (5.5 ft)
มวล: 28,000 kg (61,000 lb)
ท่อน: 2
ความจุ 
น้ำหนักบรรทุกสู่ LEO
มวล:   Demonstrated (667 km orbit): 180 kg (400 lb)  Proposed (185 km orbit): 670 kg (1,480 lb) 
น้ำหนักบรรทุกสู่ SSO
มวล: 450 kg (990 lb)
 
ประวัติการบิน
สถานะ: Retired
จุดส่งตัว: Omelek Island
จำนวนเที่ยวบิน: 5
สำเร็จ: 2
ล้มเหลว: 3
ล้มเหลวบางส่วน: 0
เที่ยวบินแรก: 24 March 2006   22:30 GMT
เที่ยวบินสุดท้าย: 14 July 2009   03:35 GMT

ท่อนFirst
เครื่องยนต์: 1 Merlin 1A (first 2 flights) 1 Merlin 1C (final 3 flights)
แรงส่ง: 450 kN (102,000 lbf)
แรงดลจำเพาะ: 255 s (2.50 km/s) (sea level)
ระยะเวลาการเผาไหม้: 169 s
เชื้อเพลิง: RP-1/LOX
ท่อนSecond
เครื่องยนต์: 1 Kestrel
แรงส่ง: 31 kN (7,000 lbf)
แรงดลจำเพาะ: 327 s (3.21 km/s)
ระยะเวลาการเผาไหม้: 378 s
เชื้อเพลิง: RP-1/LOX
 
ฟัลคอน 1 (อังกฤษ: Falcon 1) เป็นระบบปล่อยตัวที่ใช้งานได้ของเอกชนซึ่งพัฒนาและผลิตโดย SpaceX ระหว่างปี พ.ศ. 2549-2552  เมื่อวันที่ 28 กันยายน พ.ศ. 2551 ฟัลคอน 1 กลายเป็นยานปล่อยเชื้อเพลิงเหลวที่พัฒนาโดยเอกชนลำแรกที่ขึ้นสู่วงโคจรรอบโลก
จรวดสองขั้นสู่วงโคจรใช้ LOX/RP-1 สำหรับทั้งสองขั้น ขั้นแรกขับเคลื่อนด้วยเครื่องยนต์ Merlin ขั้นสองขับเคลื่อนด้วยเครื่องยนต์ Kestrel เพียงเครื่องเดียว ได้รับการออกแบบโดย SpaceX ตั้งแต่เริ่มต้น
ยานถูกปล่อยตัวทั้งหมดห้าครั้ง Falcon 1 เข้าถึงวงโคจรในความพยายามครั้งที่ 4 ในเดือนกันยายน พ.ศ. 2551 โดยมีเครื่องจำลองมวลเป็นน้ำหนักบรรทุก เมื่อวันที่ 14 กรกฎาคม พ.ศ. 2552 Falcon 1 ได้ทำการบินรอบสุดท้ายและประสบความสำเร็จในการส่งดาวเทียม RazakSAT ของมาเลเซียขึ้นสู่วงโคจรในการปล่อยตัวเชิงพาณิชย์ครั้งแรกของ SpaceX (หลังจากการปล่อยตัวทั้งหมด 5 ครั้ง) Falcon 1 ถูกปลดประจำการและมีรุ่นถัดมาโดย Falcon 9
SpaceX ได้ประกาศรุ่นที่ปรับปรุงแล้ว Falcon 1e  แต่การพัฒนาหยุดลงเนื่องจาก Falcon 9
ฟัลคอน 9 บี1056

| Falcon 9 booster B1056 |
| --- | --- |

B1056 lands after launching CRS-18
หน้าที่: First stage of orbital class rocket
ประเทศผู้ผลิต: United States
Type: Falcon 9 first stage booster
Manufacturer: SpaceX
Construction number: B1056
First flight: 4 May 2019 (CRS-17)
Last flight: 17 February 2020 (Starlink L4)
Flights: 4
Status: Intentionally sunk after surviving a water landing
ฟัลคอน 9 บี1056 (อังกฤษ: Falcon 9 Booster B1056) เป็นบูสเตอร์ขั้นแรกของ Falcon 9 Block 5 ที่นำกลับมาใช้ใหม่ได้ซึ่งผลิตโดย SpaceX บูสเตอร์เป็นจรวดฟัลคอน 9 ตัวที่ 4 ที่บินได้สี่ครั้งและทำลายสถิติการพลิกกลับของบูสเตอร์คลาสออร์บิทัลในเที่ยวบินที่สี่ บริการของบูสเตอร์สิ้นสุดลงในเที่ยวบินที่สี่หลังจากการลงจอดในเที่ยวบินสตาร์ลิงค์ล้มเหลว
ฟาร์ดาร์ริก

ฟาร์ดาร์ริก (อังกฤษ: far darrig) เป็นแฟรีในปรัมปราวิทยาไอริช กล่าวกันว่าสวมโค้ตและหมวกแดง จัดเป็นแฟรีสันโดษร่วมกันเลปเปรอคอนและคลัวริคอยน์ (clurichaun) มีอธิบายว่า โดยเฉพาะฟาร์ดาร์ริกเป็นผู้ "ง่วนตัวเองกับมุกตลกแกล้ง โดยเฉพาะอย่างยิ่งมุกตลกสยดสยอง" ตัวอย่างหนึ่ง คือ การสับเปลี่ยนทารกกับแชนจ์ลิง (changeling) นอกจากนี้ ยังกล่าวกันว่า มีความเชื่อมโยงกับฝันร้าย
ฟังก์ชันเอกลักษณ์

ฟังก์ชันเอกลักษณ์ (อังกฤษ: identity function, identity map) หรือ การแปลงเอกลักษณ์ (อังกฤษ: identity transformation) คือฟังก์ชันที่คืนค่าออกมาเป็นค่าเดิมจากอาร์กิวเมนต์ที่ใส่เข้าไป มีความหมายเหมือนกับ f (x) = x
นิยาม

กำหนดให้ M เป็นเซตเซตหนึ่ง ฟังก์ชันเอกลักษณ์ f บน M นิยามโดยฟังก์ชันที่มีโดเมนและโคโดเมนเป็น M ซึ่งทำให้
ฟังก์ชันเอกลักษณ์บน M เขียนแทนด้วยสัญลักษณ์ idM หรือ 1M
ในทฤษฎีเซต ฟังก์ชันถูกนิยามเป็นความสัมพันธ์ทวิภาคชนิดหนึ่ง ฟังก์ชันเอกลักษณ์จึงเป็นความสัมพันธ์เอกลักษณ์ หรือ "เส้นทแยงมุม" ของ M
สมบัติ

ถ้าให้ f : M → N เป็นฟังก์ชันใด ๆ เราจะได้ว่า
สัญลักษณ์ ∘ คือการประกอบของฟังก์ชัน หรือจะกล่าวให้เจาะจงก็คือ idM เป็นสมาชิกเอกลักษณ์ของโมนอยด์ของฟังก์ชันทั้งหมดจาก M ไปยัง M
และเนื่องจากสมาชิกเอกลักษณ์ของโมนอยด์จะมีเพียงหนึ่งเดียว เราอาจสามารถนิยามในแนวทางนี้ว่าฟังก์ชันเอกลักษณ์บน M คือสมาชิกเอกลักษณ์ก็ได้ ซึ่งนิยามเช่นนี้ได้ขยายแนวคิดไปสู่สัณฐานเอกลักษณ์ (identity morphism) ในทฤษฎีหมวดหมู่ ที่ซึ่งอันตรสัณฐาน (endomorphism) ของ M ไม่จำเป็นต้องเป็นฟังก์ชัน
ฟังก์ชันเชิงเส้น

ใน คณิตศาสตร์ ฟังก์ชันเชิงเส้น (อังกฤษ: Linear function) อาจหมายถึง :
ในทางคณิตศาสตร์พื้นฐาน

ในคณิตศาสตร์พื้นฐาน ฟังก์ชันเชิงเส้น หมายถึง ฟังก์ชันหนึ่งในรูปร่าง เช่น
ตัวอย่างฟังก์ชันที่เส้นแสดงเป็นฟังก์ชันเชิงเส้น มี เช่น:
f_{1}(x)=2x+1
f_{2}(x)=x/2+1
f_{3}(x)=x/2-1
เส้นแสดงของฟังก์ชันเหล่านี้ ถูกแสดงไว้ที่รูปแสดงทางขวา